Document ID: /roh_data/filtered/fineweb-2-filterrobots_roh.jsonl.gz/62214

SRG.R
La SRG.R è ina da las quatter societads commembras da la SSR (Societad Svizra da Radio e Televisiun). Ella represchenta la regiun rumantscha en il sectur da radio, televisiun e multimedia e procura cun sia unitad d'interpresa Radiotelevisiun Svizra Rumantscha per ils programs rumantschs.
La suprastanza SRG.R
Davant da sanester: Beatrice Baselgia ed Oscar Knapp, (president SRG.R).
Davos da sanester: Duri Blumenthal, Gion Cola e Donat Nay
Premi SRG.R 2015
-
- Zoom
- Corina Casanova. (mad)
Corina Casanova, chanceliera federala, vegn undrada cun il premi 2015 SRG.R. Quai ha decis la suprastanza da la SRG.R unanimamain a sia ultima sesida. Corina Casanova s'engascha sin il nivel da l'administraziun federala cun persvasiun e perseveranza per la Svizra quadrilingua e la visibilitad da la lingua rumantscha.
Sco societad commembra defenda la SRG.R ils interess da la populaziun rumantscha e s'engascha en la publicitad per ils fatgs da l'interpresa. Cun sia purschida da programs dat la SRG.R expressiun a l'identitad da la Svizra ed a la diversitad da sias regiuns. Ils programs servan a l'infurmaziun ed al divertiment, promovan il svilup cultural e permettan ina libra furmaziun da las opiniuns. Cun sias emissiuns contribuescha la SRG.R al mantegniment ed a la promoziun da lingua e cultura rumantscha.
Vita rumantscha
La Svizra rumantscha cun sias valladas, ses idioms e sias atgnadads localas e regiunalas sa manifestescha era en ils films da la Televisiun Rumantscha. Smatgai sin la fotografia sura e guardai impressiuns dad usits, da la chatscha, da la vita sin l’alp, da cuntradas e cultura rumantscha.
Bun divertiment.